PMIndiaData/PMIndiaSum huggingface dataset:
देशातल्या विविध सणांनिमित्त पंतप्रधानांनी दिल्या शुभेच्छा

देशातल्या विविध सणांनिमित्त पंतप्रधान नरेंद्र मोदी यांनी जनतेला शुभेच्छा दिल्या आहेत. ‘देशवासियांना नवसंवत्सराच्या हार्दिक शुभेच्छा. नवे वर्ष सर्वांच्या जीवनात सुख, शांती, समृद्धी घेऊन येवो. सर्वांना उत्तम आरोग्य लाभो. आपला देश प्रगतीच्या वाटेवर अधिक वेगाने वाटचाल करो. सर्वांना उगादीच्या शुभेच्छा. हा मंगल सण तुम्हा सर्वांच्या आकांक्षा पूर्ण करो, अशी प्रार्थना मी करतो. सर्वांना आनंद आणि उत्तम आरोग्य लाभो. मणिपूरच्या नागरिकांना साजिबू नोंग्मा पान्बा चिरोबा सणाच्या शुभेच्छा. हा सण आपल्या समाजात आनंद आणि सलोखा अधिक वृद्धिंगत करो. नवरेह मुबारक! हे वर्ष अपूर्व आनंदाचे जावो, अशी प्रार्थना करतो. आगामी काळात प्रत्येकाच्या आकांक्षा पूर्ण होवोत. काश्मिरी पंडितांची संस्कृती खरोखरच विशेष आहे. अत्यंतिक धैर्य आणि लवचिक, वृत्ती या समाजाला लाभली आहे.’
गांबियाचे नवे राष्ट्राध्यक्ष अदामा बॅरो यांचे पंतप्रधानांकडून अभिनंदन

गांबियाचे नवे राष्ट्राध्यक्ष अदामा बॅरो यांचे पंतप्रधान नरेंद्र मोदी यांनी अभिनंदन केले आहे. “श्री अदामा बॅरो, आपले अभिनंदन. गांबियाच्या जलद आणि सर्वसमावेशक विकासासाठी भारत आपल्यासोबत आहे”, असे पंतप्रधानांनी म्हटले आहे.
महाराष्ट्रातील बस दुर्घटनेत मृत्यूमुखी पडलेल्यांना पंतप्रधानांची श्रद्धांजली

महाराष्ट्रातील पालघर जिल्ह्यातील बस दुर्घटनेत मृत्यूमुखी पडलेल्या प्रवाशांना पंतप्रधान नरेंद्र मोदी यांनी श्रद्धांजली वाहिली. महाराष्ट्रातील पालघर मधील बस अपघात हा अत्यंत दुर्दैवी असून, या अपघातात जखमी झालेल्या कुटुंबांच्या या कठीण प्रसंगात मी त्यांच्या बरोबर आहे. मी त्यांच्या प्रकृतीत लवकर सुधारणा व्हावी यासाठी प्रार्थना करतो. महाराष्ट्र सरकार अपघात ग्रस्त लोकांना सर्वतोपरी मदत करील असे पंतप्रधान म्हणाले.
पश्चिम बंगाल मधल्या मालदा जिल्ह्यात सीमा सुरक्षा बलाच्या 04 बटालियनचे मुख्यालय स्थापन करण्यासाठी फरक्का धरण प्रकल्पाची 58.81 एकर अतिरिक्त जमीन हस्तांतरीत करायला केंद्रीय मंत्रिमंडळाची मंजुरी

पश्चिम बंगाल मधल्या मालदा जिल्ह्यात सीमा सुरक्षा बलाच्या 04 बटालियनचे मुख्यालय स्थापन करण्यासाठी फरक्का धरण प्रकल्पाची 58.81 एकर जमीन अतिरिक्त जमीन हस्तांतरीत करायला पंतप्रधान नरेंद्र मोदी यांच्या अध्यक्षतेखालील केंद्रीय मंत्रिमंडळाच्या बैठकीत आज मंजूरी देण्यात आली. ही जमीन बांगलादेशच्या सीमेपासून जवळ असून, फरक्का धरण प्रकल्प राष्ट्रीय आणि आंतरराष्ट्रीय दृष्ट्याही महत्त्वाचा आहे. प्रकल्पाची ही अतिरिक्त जमीन सीमा सुरक्षा बलाला हस्तांतरीत केल्यानंतर त्या भागात सीमा सुरक्षा बलाच्या उपस्थितीमुळे अतिक्रमणाची शक्यता नष्ट होते, तसेच सुरक्षाही सुनिश्चित होते.
आग्य्राला अधिक सुनियोजित पाणीपुरवठा करणाऱ्या गंगाजल प्रकल्पाचा पंतप्रधानांच्या हस्ते प्रारंभ

आग्रा आणि परिसराचा विकास व्हावा आणि पर्यटनविषयक पायाभूत सुविधांचा विकास व्हावा यादृष्टीने पंतप्रधान नरेंद्र मोदी यांनी सुमारे 2900 कोटी रुपयांच्या विकास प्रकल्पांचे उद्‌घाटन केले. आग्य्राला अधिक सुनियाजित पाणीपुरवठा करणाऱ्या 2880 कोटी रुपये अंदाजित खर्चाचा गंगाजल प्रकल्प पंतप्रधानांनी राष्ट्राला अर्पण केला. गंगाजल प्रकल्पाद्वारे गंगा नदीचे 140 क्युसेक पाणी आग्रा शहरासाठी आणण्याचे उद्दिष्ट आहे. यामुळे शहराच्या पेयजलाच्या मागणीची पूर्तता करण्यासाठी मदत होणार आहे. आग्रा स्मार्ट सिटीसाठी एकीकृत नियंत्रण केंद्राची पायाभरणी पंतप्रधानांनी केली. या प्रकल्पाअंतर्गत आग्रा शहरात सुरक्षिततेच्या दृष्टीने देखरेख ठेवण्यासाठी सीसीटीव्ही लावण्यात येणार आहेत. 285 कोटी रुपयांच्या या प्रकल्पामुळे आग्रा हे शहर जागतिक दर्जाची स्मार्ट सिटी म्हणून आणि अग्रगण्य पर्यटन स्थळ म्हणून विकसित होण्यासाठी मदत होणार आहे. गंगाजल प्रकल्प आणि सीसीटीव्ही कॅमेरासारख्या सुविधांच्या माध्यमातून आग्रा शहर हे स्मार्ट सिटी बनविण्याच्या दृष्टीने आम्ही पावले उचलत आहोत असे पंतप्रधानांनी कोटी मीना बाजार येथील सभेत बोलताना सांगितले. या सुविधांमुळे पर्यटकांचा ओघ वाढेल असे पंतप्रधान म्हणाले. आयुष्मान भारत योजनेअंतर्गत पंतप्रधानांनी आग्रा येथील एस.एन. वैद्यकीय महाविद्यालय सुधारणा कामांचे भूमीपूजन केले. याअंतर्गत महिला रुग्णालयात 100 खाटांचा प्रसुती कक्ष निर्माण करण्यात येणार असून यासाठी अंदाजे 200 कोटी रुपये खर्च अपेक्षित आहे. आयुष्मान भारत योजनेची पंतप्रधानांनी प्रशंसा केली. 100 दिवसात 7 लाखाहून जास्त लोकांनी या योजनेअंतर्गत लाभ घेतल्याची माहिती त्यांनी दिली. खुल्या प्रवर्गातल्या आर्थिकदृष्ट्या दुर्बल घटकांना 10 टक्के आरक्षण म्हणजे योग्य दिशेने टाकलेले पाऊल आहे. शैक्षणिक संस्थात इतर वर्गातल्या विद्यार्थ्यांवर परिणाम होऊ नये यासाठी सरकार, शैक्षणिक संस्थात जागा वाढविणार असल्याचे पंतप्रधानांनी स्पष्ट केले. खुल्या प्रवर्गातल्या आर्थिकदृष्ट्या दुर्बलांना आरक्षणाबरोबर उच्च शिक्षण, तंत्र आणि व्यावसायिक संस्थात शैक्षणिक सुविधा पुरवण्यासाठी आम्ही महत्त्वाचे पाऊल उचलले आहे. उच्च शिक्षण संस्थात आम्ही 10 टक्के जागा वाढविल्या आहेत. कोणाचाही हक्क हिरावून घेणारी यंत्रणा आम्ही आणू इच्छित नाही असे त्यांनी स्पष्ट केले. भ्रष्टाचाराविरोधात आपण सर्वांनी साडेचार वर्षांपूर्वी मला दिलेल्या जनादेशाला पूर्ण क्षमतेने न्याय देण्याचा प्रयत्न करत आहे. म्हणूनच काही लोक चौकीदार विरोधात एकत्र येऊ लागले आहेत. सरकारच्या विकासाच्या प्राधान्यावर भर देताना विकासाचे पाच पैलू, पंचधारा, देशाच्या प्रगतीच्या दृष्टीने महत्त्वाच्या आहेत याचा पुनरुच्चार पंतप्रधानांनी केला. बालकांसाठी शिक्षण, शेतकऱ्यांसाठी सिंचन, युवकांसाठी चरितार्थ, वृद्धांसाठी औषधोपचार आणि प्रत्येकासाठी तक्रार निवारण यांचा यात समावेश आहे. अमृत योजनेअंतर्गत आग्र्याच्या पश्चिम भागासाठी सांडपाणी प्रकल्पाचे भूमीपूजन पंतप्रधानांनी केले. यामुळे 50,000 घरात स्वच्छताविषयक सुविधांत वाढ होणार आहे.
स्वामी विवेकानंद यांना त्यांच्या जयंतीनिमित्त पंतप्रधानांनी वाहिली आदरांजली

पंतप्रधान नरेंद्र मोदी यांनी स्वामी विवेकानंद यांना त्यांच्या जयंतीनिमित्त आदरांजली वाहिली आहे. एका ट्विटमध्ये पंतप्रधान म्हणाले; " महान स्वामी विवेकानंद यांना त्यांच्या जयंतीनिमित्त मी आदरांजली अर्पण करतो. त्यांचे जीवन राष्ट्राच्या पुनरुत्थानासाठी समर्पित होते. देश उभारणीच्या कार्यासाठी त्यांनी अनेक तरुणांना प्रेरित केले. त्यांनी आपल्या देशासाठी पाहिलेली स्वप्ने साकार करण्यासाठी आपण एकत्र काम करत राहू या.”
भारत आणि जागतिक आरोग्य संघटना यांच्यातल्या ज्ञापन कराराची केंद्रीय मंत्रिमंडळाला माहिती देण्यात आली

भारत आणि जागतिक आरोग्य संघटना यांच्यातल्या ज्ञापन कराराची केंद्रीय मंत्रिमंडळाच्या आजच्या बैठकीत माहिती देण्यात आली. जागतिक आरोग्य संघटनेचे प्रतिनिधीत्व, आग्नेय आशिया क्षेत्रीय कार्यालयाच्या भारतातल्या कार्यालयामार्फत करण्यात आले. नवी दिल्लीत 13 मार्च 2018 रोजी या ज्ञापन करारावर स्वाक्षऱ्या करण्यात आल्या होत्या. यामुळे भारत आणि जागतिक आरोग्य संघटना यांच्यातल्या सहकार्याला प्रोत्साहन मिळणार आहे. परिणामी भारतातल्या सार्वजनिक आरोग्याचा दर्जा उंचावायला मदत होणार आहे.
पंतप्रधानांकडून प्रथम स्मृतिदिनी सुषमा स्वराज यांचे स्मरण

पंतप्रधान नरेंद्र मोदी यांनी आज माजी परराष्ट्रमंत्री दिवंगत श्रीमती सुषमा स्वराज यांचे प्रथम पुण्यतिथीनिमित्त स्मरण केले. पंतप्रधान म्हणाले, “सुषमाजींच्या पहिल्या पुण्यतिथीनिमित्त स्मरण. त्यांचे अकाली आणि दुर्दैवी निधन सर्वांसाठी दुःखद होते. त्यांनी भारताची निःस्वार्थपणे सेवा केली आणि जागतिक पातळीवर त्या भारताचा आवाज होत्या”.
इंग्लंडच्या आंतरराष्ट्रीय विकास राज्य सचिव खासदार प्रीति पटेल यांची पंतप्रधान भेट

इंग्लंडच्या आंतरराष्ट्रीय विकास राज्य सचिव खासदार प्रीति पटेल यांनी आज पंतप्रधान नरेंद्र मोदी यांची भेट घेतली. आंतरराष्ट्रीय विकास राज्य सचिव पदी पटेल यांची नियुक्ती झाल्याबद्दल पंतप्रधानांनी त्यांचे अभिनंदन केले. पटेल यांनी यापूर्वी अनेकदा भारताचा दौरा केल्याची तसेच विविध पदांवर असताना भारताबरोबरच्या दीर्घकालीन संबंधांच्या आठवणींना पंतप्रधानांनी उजाळा दिला. गेल्यावर्षी नोव्हेंबरमध्ये केलेल्या इंग्लंडच्या यशस्वी दौऱ्याची आठवण पंतप्रधानांनी सांगितली आणि दौऱ्यातील निर्णयांबाबत केलेल्या पाठपुराव्याची प्रशंसा केली. पटेल यांनी आंतरराष्ट्रीय विकास विभागाच्या भारतातील भविष्यातील योजना आणि उपक्रमांची पंतप्रधानांना माहिती दिली. तसेच कौशल्य विकास, पायाभूत सुविधा अर्थसहाय्य, नाविन्यता, ऊर्जा आणि व्यापार सुलभिकरण आदी क्षेत्रातील द्विपक्षीय सहकार्याबाबत पटेल यांनी चर्चा केली.
मिझोराम आणि अरुणाचल प्रदेशच्या स्थापना दिनानिमित्त तिथल्या नागरिकांना पंतप्रधानांनी दिल्या शुभेच्छा

मिझोराम आणि अरुणाचल प्रदेशच्या स्थापना दिनानिमित्त तिथल्या नागरिकांना पंतप्रधानांनी शुभेच्छा दिल्या आहेत. ‘स्थापना दिनानिमित्त मिझोराममधल्या नागरिकांना शुभेच्छा. या राज्याच्या समृद्ध संस्कृतीचा आम्हाला अभिमान आहे. मिझोराममधल्या नागरिकांनी अनेक क्षेत्रात उत्तम कामगिरी केली आहे आणि देशाच्या प्रगतीत योगदान दिले आहे. आगामी काळात मिझोरामच्या प्रगतीसाठी प्रार्थना करतो. अरुणाचल प्रदेशमधल्या नागरिकांना स्थापना दिवसानिमित्त शुभेच्छा. देशभक्ती आणि राष्ट्रीय प्रगतीसाठी प्रतिबद्धता यांचे प्रतीक असलेले राज्य म्हणजे अरुणाचल प्रदेश. अरुणाचल प्रदेशची निरंतर प्रगती होत राहो, यासाठी प्रार्थना करतो’ असे पंतप्रधानांनी म्हटले आहे.
भाऊबीजेनिमित्त देशवासियांना पंतप्रधानांच्या शुभेच्छा

भावा-बहिणींमधील स्नेह आणि प्रेमाचे प्रतीक असलेल्या ‘भाऊबीज’ या सणानिमित्त पंतप्रधान नरेंद्र मोदी यांनी देशवासियांना आज खूप-खूप शुभेच्छा दिल्या आहेत. या पवित्र दिनी आपसांतील नातेसंबंध अधिकाधिक दृढ व्हावेत, अशी कामना पंतप्रधान मोदी यांनी व्टिटरव्दारे व्यक्त केली आहे.
राष्ट्रपती भवनातील अभ्यागतांच्या परिषदेत “इम्प्रिंट   इंडिया” माहिती पुस्तिकेच्या प्रकाशनानंतर पंतप्रधानांचे वक्तव्य

पंतप्रधान नरेंद्र मोदी यांनी आज राष्ट्रपती भवनातील अभ्यागतांच्या परिषदेत “इम्प्रिंट इंडिया” माहिती पुस्तिकेचे प्रकाशन केले. “इम्प्रिंट इंडिया” हा आयआयटी आणि इंडियन इन्स्टिटयूट ऑफ सायन्सचा संयुक्त उपक्रम आहे, या उपक्रमाअंतर्गत भारताशी संबंधित दहा तंत्रज्ञानविषयक क्षेत्रातील अभियांत्रिकी आणि तंत्रज्ञानविषयक समस्यांचे निराकरण करण्यासाठी आराखडा विकसित करण्यात येणार आहे. देशाच्या प्रगती आणि विकासासाठी शोध आणि तंत्रज्ञानाच्या महत्त्वावर पंतप्रधानांनी यावेळी भर दिला. उच्च शिक्षण देणाऱ्या संस्थांनी शैक्षणिक क्षेत्रातील शोधांना प्राधान्य दिले पाहिजे असे पंतप्रधान म्हणाले. जागतिक हवामानाबदल आणि टाकाऊ पदार्थांचे रुपांतर संपत्तीत करणे, यासारख्या आव्हानांवर तोडगा काढणे ही भारताच्या विकासाची गुरुकिल्ली असेल असे त्यांनी सांगितले. उच्च शिक्षण देणाऱ्या संस्थांनी संरक्षणविषयक उत्पादनांवर लक्ष केंद्रीत करावे, असे आवाहन त्यांनी केले. विज्ञान हे जागतिक असले तरी तंत्रज्ञान हे स्थानिकच असले पाहिजे असे पंतप्रधान म्हणाले. उद्योग आणि शिक्षण क्षेत्रातील भागीदारी वृध्दींगत व्हावी असे आवाहन त्यांनी केले. राष्ट्रपती हे ज्ञानसागर असल्याचे सांगून उच्चशिक्षण क्षेत्राप्रती त्यांनी घेतलेल्या पुढाकाराबद्दल पंतप्रधानांनी गौरवोद्‌गार काढले.
पंतप्रधानांनी दादरा-नगर हवेलीत केला सरकारी प्रकल्पांचा शुभारंभ

पंतप्रधान नरेंद्र मोदी यांनी आज सिल्वासा तसेच दादरा-नगर हवेलीत अनेक सरकारी प्रकल्पांचे उद्‌घाटन केले. यामध्ये सौर प्रणाली, जन औषधी केंद्रे आणि पासपोर्ट सेवा केंद्राचा समोवश होता. तसेच त्यांनी दिव्यांगांना उपकरणे आणि सध्या अस्तित्वात असणाऱ्या सरकारी योजनांतर्गंत मिळणाऱ्या लाभांचे वाटप केले. पंतप्रधान म्हणून दादरा-नगर हवेलीत पहिल्यांदाच येत असलो तरी यापूर्वी अनेक वेळा येथे येऊन गेल्याचे त्यांनी सांगितले. पंतप्रधान पदाचा कार्यभार स्वीकारल्यानंतर दादरा आणि नगर हवेलीतील विकास योजनांच्या प्रभावाबाबत सविस्तर माहिती घेतल्याचे ते म्हणाले आणि ज्या क्षेत्रांवर अधिक लक्ष देण्याची गरज आहे अशा क्षेत्रात केंद्र सरकार कार्य करत असल्याचे पंतप्रधानांनी सांगितले. केंद्र सरकार कधीही गरीब आणि मध्यम वर्गियांची लूट होऊ देणार नाही, असे पंतप्रधानांनी स्पष्ट केले. रोखरहित व्यवहारांसाठी “भीम ॲप” डाऊनलोड करुन घ्यायचे आवाहन त्यांनी उपस्थितांना केले.
इराणच्या अध्यक्षांच्या भारत दौऱ्यादरम्यान स्वाक्षरी करण्यात आलेल्या सामंजस्य करारांची यादी

अ.क्र. सामंजस्य कराराचे नांव सामंजस्य कराराचा तपशील भारताकडून इराणकडून 1. दुहेरी कर टाळणे आणि प्राप्ती करासंदर्भात वित्तीय कर चुकवेगिरी रोखण्यासाठी करार गुंतवणूक आणि सेवांचा ओघ वाढावा यासाठी दोन्ही देशांदरम्यान दुहेरी कराधानाचा बोजा टाळणे सुषमा स्वराज, परराष्ट्र व्यवहारमंत्री डॉ. मसूद कर्बासियन, आर्थिक व्यवहार आणि अर्थमंत्री 2. राजनैतिक पारपत्रधारकांसाठी व्हिसा प्रक्रियेतून सूट देण्याबाबत करार दोन्ही देशांमधील राजनैतिक पारपत्रधारकांच्या प्रवासासाठी व्हिसातून सूट सुषमा स्वराज, परराष्ट्र व्यवहारमंत्री डॉ. मोहम्मद जावेद झरीफ, परराष्ट्र व्यवहार मंत्री 3. प्रत्यार्पण कराराच्या मान्यतेबाबतचा करार भारत आणि इराण दरम्यान 2008 मध्ये स्वाक्षरी करण्यात आलेल्या प्रत्यार्पण कराराची अंमलबजावणी सुषमा स्वराज, परराष्ट्र व्यवहारमंत्री डॉ. मोहम्मद जावेद झरीफ, परराष्ट्र व्यवहार मंत्री 4. इराणची बंदर आणि सागरी संघटना आणि इंडिया पोर्टस ग्लोबल लि. दरम्यान अंतरिम कालावधीत चाबहार बंदराच्या शहीद बेहश्ती बंदराच्या पहिल्या टप्प्यासाठी भाडेपट्टा करार सध्याच्या बंदर सुविधांच्या परिचालनासाठी दीड सौर वर्षासाठी (18 महिने) बहुउद्देशीय टर्मिनलचा काही भाग भाडेपट्टयावर देणे नितीन गडकरी, नौवहन मंत्रालय डॉ. अब्बास अखुंदी, रस्ते आणि शहर विकास मंत्रालय 5. पारंपरिक औषध प्रणाली क्षेत्रात सहकार्याबाबत सामंजस्य करार पारंपरिक औषध प्रणाली क्षेत्रात सहकार्य दृढ आणि मजबूत करणे, यात शिक्षण नियमन, औषधे आणि औषध विरहित थेरपी, सर्व वैद्यकीय सामुग्रींचा पुरवठा, तज्ञांची देवाण-घेवाण, शैक्षणिक आणि प्रशिक्षण कार्यक्रम शिष्यवृत्तींची तरतूद यांचा समावेश आहे. विजय गोखले, परराष्ट्र सचिव घोलमरेजा अन्सारी, इराणचे राजपूत 6. परस्पर हिताच्या क्षेत्रात सहकार्याला प्रोत्साहन देण्यासाठी तज्ञ गटाची स्थापना करण्याबाबत करार व्यापार सुविधा क्षेत्रात सहकार्य स्थापन करण्याचे उद्दिष्ट रिटा तिओशिया, सचिव (वाणिज्य) डॉ. मोहम्मद खजाई, आर्थिक व्यवहार आणि वित्त उपमंत्री 7. कृषी आणि संलग्न क्षेत्रात सहकार्याबाबत करार संयुक्त उपक्रम, कार्यक्रम, माहिती आणि कर्मचाऱ्यांचे आदान-प्रदान, शेतपीक क्षेत्रात सहकार्य, फलोत्पादन, पीक कापणी तंत्रज्ञान, कर्जपुरवठा, मृदा संवर्धन, बियाणे तंत्रज्ञान, दुग्धविकास यांसारह कृषी आणि संबंधित क्षेत्रात द्विपक्षीय सहकार्य एस. के. पटनायक, सचिव (कृषी) डॉ. मोहम्मद खजाई, आर्थिक व्यवहार आणि वित्त उपमंत्री 8. आरोग्य आणि औषध क्षेत्रात सहकार्याबाबत करार तांत्रिक, वैज्ञानिक, आर्थिक आणि मानवी संसाधनांचा समावेश असलेल्या उभय देशांमधील व्यापक आंतरमंत्रालयीन आणि आंतरसंस्थात्मक सहकार्य प्रस्थापित करणे, आरोग्य सेवा आणि वैद्यकीय शिक्षणात पायाभूत संसाधने, संशोधन आणि प्रशिक्षण, डॉक्टरांच्या प्रशिक्षणासाठी अनुभवाची देवाण-घेवाण, मनुष्यबळ विकासात सहकार्य, औषधे, वैद्यकीय उपकरणांचे नियमन, वैद्यकीय संशोधनात सहकार्य, सार्वजनिक आरोग्य, शाश्वत विकास उद्दिष्ट आणि आंतरराष्ट्रीय आरोग्य क्षेत्रात सहकार्य विजय गोखले, परराष्ट्र सचिव धोलाभरेझा अन्सारी, इराणचे राजदूत 9. टपाल सहकार्याबाबत करार ई-कॉमर्स/लॉजिस्टिक्स सेवांमधील अनुभव, ज्ञान आणि तंत्रज्ञानाचे आदान-प्रदान, तज्ञ कृती गटाची स्थापना, दोन्ही देशांच्या हवाई आणि भूपृष्ठ वाहतुकीच्या वापरासंबंधी व्यवहार्यता तपासणी यासह दोन्ही टपाल संस्थांमध्ये सहकार्य अनंत नारायण नंदा, सचिव (टपाल विभाग) धोलाभरेझा अन्सारी, इराणचे राजदूत
निवारा, वीज, शौचालये, गॅस, रस्ते, रुग्णालये आणि शाळा यांसारख्या मुलभूत सुविधा नसण्याचे परिणाम महिलांना विशेषतः गरीब महिलांना भोगावे लागतात : पंतप्रधान

नवी दिल्ली, 10 ऑगस्ट 2021 पंतप्रधान नरेंद्र मोदी यांनी आज महिला सबलीकरणाबाबतच्या सरकारच्या दृष्टीकोनाचे सविस्तर विवेचन केले. घर, वीज, शौचालये, गॅस, रस्ते, रुग्णालये आणि शाळा यांसारख्या सुविधा उपलब्ध नसण्याचा परिणाम महिलांनाच विशेषतः गरीब महिलांना अधिक प्रमाणात भोगावे लागतात असं ते म्हणाले. आता आपण स्वातंत्र्याच्या 75 व्या वर्षात प्रवेश करत असताना गेल्या सात दशकातील प्रगतीचा वेध घेताना या मुलभूत प्रश्नांना काही दशकांपूर्वीच हात घातला जायला हवा होता अशी अटळ भावना मनात येते. आज उत्तर प्रदेशातील माहोबामध्ये उज्ज्वला 2.0 योजनेचा आरंभ दूरदृश्य प्रणालीच्या माध्यमातून करताना ते बोलत होते. गळके छप्पर, कुटुंबातील अनारोग्य, शौचाला जाण्यासाठी अंधार होण्याची वाट बघावी लागणे, शाळेत शौचालयांचा अभाव याचा परिणाम आमच्या माता भगिनींवर थेट होतो, असे पंतप्रधान म्हणाले. आमच्या मातांना धूर आणि उष्मा यांनी बेजार होताना पाहतच आमची पिढी मोठी झाली असे पंतप्रधानांनी स्वतःचा उल्लेख करत नमूद केले. आपली ऊर्जा या मुलभूत गरजा भागवण्यातच खर्च होत असेल तर आपण स्वातंत्र्याच्या 100 व्या वर्षात कसा काय प्रवेश करणार, असा प्रश्न पंतप्रधानांनी केला. मुलभूत गरजांसाठी झगडण्यात समाजाला व्यग्र रहावे लागत असेल तर मोठी स्वप्ने पाहून ती प्रत्यक्षात आणणे एखादया कुटुंबाला वा समाजाला कसे काय शक्य होईल. अशी स्वप्ने पूर्ण होणे ही समाजाची स्वप्ने पूर्ण होण्यासाठी आवश्यक असते. आत्मविश्वासाविना राष्ट्र आत्मनिर्भर कसे होईल असा प्रश्न पंतप्रधानांनी केला. मोदी म्हणाले की 2014 मध्ये आम्हीच आम्हाला हे प्रश्न विचारले. या समस्यांची ठराविक कालावधीत दखल घेण्याची आवश्यकता अगदी स्पष्ट दिसत होती. घर व स्वयंपाकघराशी संबधित समस्या प्रथम सोडवल्या गेल्या, तर आपल्या मुली घर आणि स्वयंपाकघरातून बाहेर पडू शकतील व राष्ट्रउभारणीच्या कार्यात आपला संपूर्ण सहभाग देऊ शकतील, असे त्यांनी नमूद केले. त्यामुळे गेली 6-7 वर्षे महिलांच्या विविध समस्यांवर मार्ग काढण्यासाठी सरकारने संपूर्णपणे व्रत घेतल्यासारखे काम केले. अशा अनेक समस्यांवर जे मार्ग काढले गेले त्यांची पंतप्रधानांनी गणना केली. स्वच्छ भारत मिशन अंतर्गत देशभरात करोडो शौचालये बांधली गेली. 2 कोटींपेक्षा जास्त गरीब कुटुंबांना घरे, विशेषतः महिलांच्या नावे ग्रामीण भागात रस्ते सौभाग्य योजनेतून 3 कोटी कुटुंबांना वीजजोडणी 50 कोटी लोकांना आयुष्मान भारत योजनेतून 5 लाख रुपयांपर्यंत विनामुल्य औषधोपचार मातृवंदना योजनेंतर्गत लसीकरण व गर्भारपणातील पोषण यासाठी थेट निधी हस्तांतरण कोरोना कालखंडात सरकारकडून 30 हजार कोटी रुपये महिलांच्या जनधन खात्यात जमा जलजीवन मिशन अंतर्गत आपल्या भगिनींना नळाद्वारे पाणी या योजनांनी महिलांच्या आयुष्यात मोठे बदल घडवून आणले असे त्यांनी नमूद केले. उज्ज्वला योजनेमुळे भगिनींच्या जीवनात चांगले आरोग्य, सुविधा आणि सबलीकरण या गोष्टींच्या प्रवेशाला मोठी चालना मिळाली. या योजनेच्या पहिल्या टप्प्यात गरीब, दलित, वंचित, मागास, आणि आदिवासी कुटुंबातील 8 कोटी स्त्रियांना मोफत गॅस जोडणी दिली गेली. या मोफत गॅस जोडणीचा लाभ कोरोना महामारीतील दिवसांमध्ये उमगला. जेव्हा काही महिने कोणतेही व्यवहार, व्यापार ठप्प होते, हालचालींवर निर्बंध होते तेव्हा करोडो गरीब कुटुंबांना मोफत गॅस सिलेंडर मिळाला, “जर उज्ज्वला योजना नसती तर या गरीब भगिनींची काय अवस्था झाली असती याची कल्पनाच करा” असे पंतप्रधान म्हणाले.
पंतप्रधान नरेंद्र मोदी आणि मंगोलियाचे राष्ट्राध्यक्ष खैल्तमानीग बटुल्गा यांच्या हस्ते बुद्ध पुतळ्याचे अनावरण

पंतप्रधान नरेंद्र मोदी आणि मंगोलियाचे राष्ट्राध्यक्ष खैल्तमानीग बटुल्गा यांनी संयुक्तरित्या, उलानबटोर इथल्या ऐतिहासिक गंदान बौद्ध मठातील भगवान बुद्धांच्या आणि त्यांच्या दोन शिष्यांच्या पुतळ्याचे अनावरण केले. पंतप्रधानांनी आपल्या 2015च्या मंगोलिया दौऱ्यात या बौद्ध मठात प्रार्थना केली होती आणि दोन्ही देशांना लाभलेला बौद्ध वारसा, संस्कृतींमधील संबंध, नागरिकांमधले दुवे अधोरेखित करत भगवान बुद्धांच्या पुतळ्याच्या भेटीची घोषणा केली होती. भगवन बुद्ध बसलेले असून, आपल्या दोघा शिष्यांना शांती आणि सहअस्तित्वासह दयेचा संदेश देत आहेत, असे दर्शवणारा हा पुतळा आहे. उलानबटोर इथे 6 आणि 7 सप्टेंबर 2019 रोजी झालेल्या तिसऱ्या ‘संवाद’ कार्यक्रमात हा पुतळा गंदान बौद्धमठात स्थापित करण्यात आला. संवाद कार्यक्रमात विविध देशातले बौद्ध धर्माचे अभ्यासक, तज्ज्ञ, धार्मिक नेते बौद्ध धर्माशी संबंधित वर्तमान मुद्यांवर चर्चा करतात. मंगोलियातील बौद्ध धर्मियांसाठी हा मठ मोठा वारसा असून, महत्वाचे केंद्र आहे. 21 ते 23 जून 2019 दरम्यान एशियन बुद्धिस्ट कॉन्फरन्स फॉर पीसच्या 11व्या महासभेचे यजमानपद मठाने भूषवले होते. भारतासह 14 देशांमधले 150 हून अधिक अतिथी या महासभेत सहभागी झाले होते. पंतप्रधान आणि मंगोलियाचे राष्ट्राध्यक्ष खैल्तमानीग बटुल्गा यांनी एकत्रितपणे केलेले पुतळ्याचे अनावरण, हे भगवान बुद्धांच्या वैश्विक संदेशाचा दोन्ही देश करत असलेल्या आदराचे प्रतिक आहे.
प्रियरंजन दासमुन्शी यांच्या निधनाबद्दल  पंतप्रधानांकडून शोक व्यक्त

माजी केंद्रीय मंत्री प्रियरंजन दासमुन्शी यांच्या निधनाबद्दल पंतप्रधान नरेंद्र मोदी यांनी शोक व्यक्त केला आहे. “प्रियरंजन दासमुन्शी हे राजकीय आणि प्रशासकीय अनुभव असलेले प्रसिध्द नेते होते. फूटबॉलला भारतात लोकप्रिय करण्याचे महत्वपूर्ण काम त्यांनी केले. दिपा दासमुन्शी आणि कुटुंबिय यांच्यासोबत माझ्या भावना आहेत”, असे पंतप्रधानांनी आपल्या शोकसंदेशात म्हटले आहे.
ओडिशामधल्या रुग्णालय आगीत मृत झालेल्या व्यक्तींप्रति पंतप्रधानांनी तीव्र दु:ख व्यक्‍त केले; राज्याला सर्वतोपरी मदतीचे आश्वासन

ओडिशामधील सम रुग्णालयाला लागलेल्या आगीत मृत पावलेल्या व्यक्तींप्रति पंतप्रधान नरेंद्र मोदी यांनी तीव्र दु:ख व्यक्त केले आहे. या आगीत जखमी झालेल्यांना सर्वतोपरी मदत करण्यासाठी केंद्र सरकार राज्य सरकारला सहाय्य करेल असे आश्वासन मोदींनी दिले आहे. “ ओडिशामध्ये रुग्णालयात लागलेल्या आगीत मृत झालेल्या व्यक्तींप्रति मी तीव्र दु:ख व्यक्त करतो. ही घटना मन हेलावणारी आहे. मंत्री जे.पी.नड्डा यांच्याबरोबर चर्चा झाली असून जखमींवर अधिक चांगल्या उपचारांसाठी त्यांना एम्समध्ये दाखल करण्यास सांगितले आहे. जखमींच्या प्रकृतीत लवकर सुधारणा होईल अशी आशा व्यक्त करतो. मंत्री धर्मेंद्र प्रधान यांच्यासोबत देखील चर्चा करुन जखमींना शक्य ती मदत करण्यास सांगितले आहे. रुग्णालयातील या वेदनादायक दुर्घटनेबद्दल ओडिशाचे मुख्यमंत्री नवीन पटनाईक यांच्याशी चर्चा केली असून केंद्र सरकार राज्याला सर्वतोपरी मदत करण्याचे आश्वासन दिले” असे पंतप्रधान नरेंद्र मोदी यांनी आपल्या संदेशात म्हटले आहे.
आसाम कराराच्या कलम 6 च्या अंमलबजावणीसाठी उच्च स्तरीय समितीला मंत्रिमंडळाची मंजुरी, बोडो समुदायाकडून दीर्घकाळापासून होत असलेल्या अनेक मागण्यांनाही मंजुरी

पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने, आसाम कराराच्या कलम 6 च्या अंमलबजावणीसाठी उच्च स्तरीय समिती स्थापन करायला आणि करारातील काही निर्णय व बोडो समुदायाशी संबंधित काही बाबींनाही मंजुरी दिली. 1979-1985 दरम्यान झालेल्या आसाम आंदोलनानंतर 15 ऑगस्ट 1985 रोजी आसाम करारावर स्वाक्षऱ्या झाल्या. कराराच्या कलम 6 अनुसार आसाम लोकांच्या सांस्‍कृतिक, सामाजिक, भाषिक ओळख आणि वारशाचे संरक्षण, प्रोत्साहन आणि जतन करण्यासाठी उचित घटनात्मक, कायदेशीर आणि प्रशासकीय उपाययोजना केल्या जातील. परंतु असे आढळून आले आहे की, आसाम कराराला 35 वर्षे उलटूनही कलम 6 पूर्णपणे कार्यान्वित करण्यात आलेले नाही. म्हणूनच मंत्रिमंडळाने एक उच्‍चस्‍तरीय समिति स्थापन करायला मंजुरी दिली जी घटनात्मक, कायदेशीर आणि प्रशासकीय उपाय योजनांचे मूल्यांकन करेल. समिती सर्व संबंधितांशी विचारविनिमय करून आसामी जनतेसाठी आसाम विधानसभा आणि स्थानिक स्वराज्य संस्थांमध्ये आरक्षणासाठी जागांच्या संख्येचे विश्लेषण करेल. गृह मंत्रालय समितीची रचना आणि अटींसंदर्भात स्वतंत्र अधिसूचना जारी करेल. मंत्रिमंडळाने बोडो समुदायाशी संबंधित प्रलंबित मागण्या पूर्ण करण्याच्या विविध उपाययोजनांना देखील मंजुरी दिली आहे. बोडो करारावर 2003 मध्ये स्वाक्षऱ्या करण्यात आल्या होत्या. मंत्रिमंडळाने, आज बोडो संग्रहालयासह भाषा व सांस्‍कृतिक अध्‍ययन केंद्राची स्‍थापना, कोकराझार येथील आकाशवाणी आणि दूरदर्शन केंद्राचे आधुनिकीकरण तसेच बीटीएडी मार्गे जाणाऱ्या एका अतिजलद रेल्वे गाडीचे अरोनई एक्‍सप्रेस असे नामकरण करण्याच्या प्रस्तावांनाही मंजुरी दिली.
पंतप्रधानांनी अॅपच्या माध्यमातून लोकांपर्यंत पोहोचवले युवा विकासासाठी केलेल्या कार्याचे तपशील

गेल्या 8 वर्षांत युवा विकासासाठी सरकारने केलेल्या कामांचे तपशील, पंतप्रधान नरेंद्र मोदी यांनी जाहीर केले आहेत. या प्रयत्नांचे वर्णन करणारे लेख आणि संबंधित ट्विट थ्रेड त्यांनी आपल्या संकेतस्थळावरून तसेच नमो अॅप आणि मायजीओव्ही (MyGov) वरून लोकांपर्यंत पोहोचवले आहेत. पंतप्रधान ट्विटर संदेशात म्हणतात, "युवाशक्ती हे आपले सर्वात मोठे बळ आहे. आपली तरुणाई विविध क्षेत्रांत उत्कृष्ट कामगिरी करते आहे आणि देशाच्या प्रगतीला हातभार लावते आहे. युवा विकासासाठी केलेल्या काही प्रमुख प्रयत्नांचे संकलित स्वरूपात वर्णन या लेखांमध्ये करण्यात आले आहे. #8SaalYuvaShaktiKeNaam" "आमच्या सरकारचा 8 वर्षांचा कार्यकाळ म्हणजे, युवक-युवतींना त्यांची स्वप्ने पूर्ण करण्यासाठी आणि त्यांच्या सुप्त क्षमतांचा परिपूर्ण उपयोग करण्यासाठी सक्षम करण्याचा काळ होता. हा ट्विटर थ्रेड पाहा… #8SaalYuvaShaktiKeNaam" "देशाची युवाशक्ती म्हणजे नवभारताचा आधारस्तंभ आहे आणि गेल्या आठ वर्षांत आम्ही या शक्तीला अधिकाधिक बळकट करण्याचा सर्वतोपरी प्रयत्न केला आहे. नवे शिक्षणधोरण असो की आयआयटी आणि आयआयएमचा विस्तार असो, नवीन स्टार्टअप उद्योग आणि युनिकॉर्न उद्योगांपासून ते खेलो इंडिया केंद्रापर्यन्त – या सगळ्या कामांबरोबरच, तरुणांसाठी आवश्यक असणारे प्रत्येक काम, गरजेचा प्रत्येक उपक्रम केला आहे."
समुद्रीय विधेयक 2016चे कायद्यात रुपांतर करायला आणि पाच प्राचीन समुद्रीय कायदे रद्दबातल ठरवण्याला केंद्रीय मंत्रिमंडळाची मंजुरी

पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने, समुद्रीय अर्थात ॲडमिरल्टी विधेयक 2016चे कायद्यात रुपांतर करायला आणि पाच प्राचीन समुद्रीय कायदे रद्दबातल ठरवण्याच्या नौवहन मंत्रालयाच्या प्रस्तावाला मंजुरी दिली. ॲडमिरल्टी संबंधित सध्याचे कायदे मजबूत व्हायला या विधेयकामुळे मदत होईल. तसेच, ॲडमिरल्टी कोर्ट कायदा, 1940, 1861, कोलोनिअल कोर्ट्‌स ऑफ ॲडमिरल्टी कायदा, 1890, कोलोनिअल कोर्ट्‌स ऑफ ॲडमिरल्टी (भारत) कायदा 1891 आणि प्रोव्हिजन्स ऑफ लेटर्स पेटंट 1865 हे प्राचीन ॲडमिरल्टी कायदे रद्द होणार आहेत.
पंतप्रधान उद्या कर्नाटक दौऱ्यावर

पंतप्रधान नरेंद्र मोदी उद्या कर्नाटकला भेट देणार असून दिवसभरात ते 3 जाहीरसभांना संबोधित करतील. धर्मस्थळ येथे श्री मंजुनाथ स्वामी मंदिरात पूजा करून पंतप्रधान दौऱ्याचा प्रारंभ करतील. त्यानंतर उजीरे इथल्या श्री क्षेत्र धर्मस्थळ ग्रामीण विकास प्रकल्पात पंतप्रधानांच्या हस्ते लाभार्थींना रुपे कार्डचं वाटप करण्यात येईल. उजीरे येथे पंतप्रधान जाहीर सभेलाही संबोधित करतील. त्यानंतर पंतप्रधान बंगळुरूला रवाना होतील. दशमाह सौंदर्य लहरी प्रयणोत्सव महासमर्पण येथे ते सभेला संबोधित करतील. सौदर्य लहरी हे आदी शंकाराचार्यांनी रचलेले श्लोक आहेत. या श्लोकांचे सामूहिक पठण करण्यासाठी हा कार्यक्रम आयोजित करण्यात आला आहे. पंतप्रधानांच्या हस्ते बिदर येथे बिदर-कलबुर्गी या नवीन रेल्वे मार्गाचेही उद्‌घाटन होणार आहे. पंतप्रधान इथंही सार्वजनिक सभेला संबोधित करतील.
बॉर्डर रोड ऑर्गनायसेशनच्या स्थापना दिनानिमित्त कर्मचा-यांचे पंतप्रधानांकडून अभिनंदन

बॉर्डर रोड ऑर्गनायसेशन अर्थात सीमावर्ती रस्ते संघटनेच्या स्थापना दिनानिमित्त पंतप्रधान नरेंद्र मोदी यांनी बीआरओच्या सर्व कर्मचा-यांचे अभिनंदन केले आहे. स्थापना दिनानिमित्त या सर्व कर्मचा-यांना माझा सलाम. राष्ट्राप्रती त्यांच्या उत्कृष्ट सेवेचा आपल्याला अभिमान असल्याचे पंतप्रधानांनी म्हटले आहे.
पंतप्रधानांनी छत्तीसगडमधील कलाकार  श्रावण कुमार शर्मा यांची घेतली भेट

पंतप्रधान नरेंद्र मोदी यांनी छत्तीसगडमधील कलाकार श्रावण कुमार शर्मा यांची नवी दिल्ली येथील त्यांच्या निवासस्थानी भेट घेतली. या कलाकाराने पंतप्रधानांचे एक पेंटिंग पंतप्रधानांना सादर केले. पंतप्रधानांनी ट्विट केले; "छत्तीसगडमधील एक प्रतिभावान कलाकार श्रावण कुमार शर्मा यांची भेट घेतली. ते वर्षानुवर्षे चित्रं काढत आहेत आणि आदिवासी कलेची त्यांना खूप आवड आहे."